O asentamento ou campamento de Grigori Xelihov na illa Kodiak.
O **masacre de Awa'uq**, **masacre de Refuge Rock**, ou **masacre de Wounded Knee de Alasca** foi un masacre perpetrado polo comerciante de peles ruso Grigori Xelihov, axudado por homes armados da Compañía Xelihov-Golikov, contra un grupo de indios alutiiq o 14 de agosto de 1784 durante a era do dominio ruso de Alasca. O ataque produciuse na illa Sitkalidak, preto de Old Harbor en Refuge Rock (*Awa'uq*, en alutiiq), ao sur da illa Kodiak, no arquipélago Kodiak.

En 1784, Grigori Xelihov, chegou á baía de Three Saints (preto da actual Old Harbor) na illa Kodiak, con dous barcos. Os indíxenas koniaga da illa Kodiak (*Qik’rtarmiut Sugpiat*), unha nación de alutiiq nativos de Alasca, atacaron a expedición de Xelihov, que respondeu matando centos de persoas e facendo reféns para subxugar os outros. (Xelihov dixo ter feito máis de 1000 presos, mantendo 400 como reféns.) Este masacre permite dominar as illas do archipélago. Estabelecendo a súa autoridade na illa de Kodiak, Xelihov fundou o segundo asentamento permanente ruso en Alasca (tras Unalaska) na illa, na baía de Three Saints. O primeiro asentamento permanente por parte de Rusia estabeleceuse en 1784, cando Grigori Xelihov fundou unha colonia na illa de Kodiak, na baía de Three Saints.

Segundo outras fontes, os *promyshlenniki* rusos (os cazadores e comerciantes de peles) mataron 500 homes, mulleres e nenos en Refuge Rock, aínda que algunhas fontes aumentan o número a 2000 vítimas, e outras até 2 500-3 000 mortes.

Notas
-----

1. ↑  *(en inglés)* Sven Haakanson, Jr. (2010), Written Voices Become History. A *Being and Becoming Indigenous Archaeologists*. George Nicholas (editor). Left Coast press, Inc. 2010.
2. 1 2  Afognak Village Timeline.
3. ↑  *(en inglés)* John Enders (1992), Archaeologist May Have Found Site Of Alaska Massacre, *The Seattle Times*, Domingo 16 agosto 1992.
4. ↑  *(en francés)* Gordon L. Pullar, Ethnographie historique des villages sugpiat de Kodiak à la fin du XIXe siècle. In *Giinaquq = Like a Face : Sugpiaq masks of the Kodiak archipelago* (editores: Sven Haakanson Jr. and Amy Steffian), 2009. University of Alaska Press.
5. ↑  «Alaska History Timeline». Consultado o 31 de agosto de 2005.
6. 1 2 3  Ben Fitzhugh (2003), The Evolution of Complex Hunter-Gatherers: archaeological evidence from the North Pacific, Kluwer Academic/Plenum Publishers, Nova York, 2003.
7. ↑  Aron L. Crowell (2001), *Looking Both Ways, Heritage and Identity of the Alutiiq People*. Fairbanks: University of Alaska Press, 2001.
8. ↑  Korry Keeker, What it means to be Alutiiq / State museum exhibit examines Kodiak-area Native culture Arquivado 04 de xaneiro de 2013 en Wayback Machine. venres 25 de abril de 2003.
9. ↑  The Afognak Alutiiq People: Our History and Culture Arquivado 13 de novembro de 2013 en Wayback Machine. *Alutiiq*, xullo 2008.
10. ↑  Reuters : Grounded Shell Oil Rig Off Alaska Coast Still Has No Flooding Or Sheening, Despite Damage. Per Yereth Rosen (3 de xaneiro de 2013, Anchorage).

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Ligazóns externas

* *(en inglés)* Google Maps. **Awa’uq en Partition Cove**